เทศบัญญัติเทศบาลตำบลธาตุพนมเทศบัญญัติเทศบาลตำบลธาตุพนมเรื่องกำหนดบริเวณห้ามก่อสร้าง ดัดแปลงอาคารบางชนิดหรือบางประเภทในพื้นที่บางส่วนในเขตเทศบาลตำบลธาตุพนมพ.ศ. ๒๕๔๙ โดยที่เป็นการสมควรตราเทศบัญญัติเทศบาลตำบลธาตุพนมว่าด้วยการกำหนดบริเวณห้ามก่อสร้างดัดแปลงอาคารบางชนิดหรือบางประเภทในพื้นที่บางส่วนในเขตเทศบาลตำบลธาตุพนมอาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ แก้ไขเพิ่มเติม (ฉบับที่ ๒) พ.ศ. ๒๕๓๕(ฉบับที่ ๓) พ.ศ. ๒๕๔๓ เทศบาลตำบลธาตุพนม โดยความเห็นชอบของสภาเทศบาลตำบลธาตุพนมและโดยความเห็นชอบของผู้ว่าราชการจังหวัดนครพนม ตามพระราชบัญญัติเทศบาล พ.ศ. ๒๔๙๖แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ มาตรา ๖๐ มาตรา ๖๒ และมาตรา ๖๓จึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลธาตุพนมเรื่อง กำหนดบริเวณห้ามก่อสร้างดัดแปลงอาคารบางชนิดหรือบางประเภทในพื้นที่บางส่วนในเขตเทศบาลตำบลธาตุพนมพ.ศ. ๒๕๔๙ข้อ ๒ เทศบัญญัตินี้ให้ใช้บังคับในเขตเทศบาลตำบลธาตุพนมอำเภอธาตุพนม จังหวัดนครพนมข้อ ๓[๑]เทศบัญญัติฉบับนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไปบรรดาเทศบัญญัติ ข้อบังคับ ระเบียบและคำสั่งอื่นใดในส่วนที่ได้ตราไว้แล้วในเทศบัญญัตินี้ หรือซึ่งขัดหรือแย้งกับเทศบัญญัตินี้ให้ใช้เทศบัญญัตินี้แทนข้อ ๔ เพื่อป้องกันมิให้ก่อสร้างอาคารบดบังภูมิทัศน์บริเวณโดยรอบองค์พระธาตุพนมและเพื่ออนุรักษ์พื้นที่บริเวณโดยรอบองค์พระธาตุพนม และเพื่อประโยชน์แห่งการรักษาคุณภาพสิ่งแวดล้อมการผังเมืองการสถาปัตยกรรม จึงห้ามก่อสร้างอาคารสูงเกิน ๘.๕๐ เมตร ในบริเวณดังต่อไปนี้บริเวณที่๑ หมายถึง พื้นที่บริเวณดังต่อไปนี้ทิศเหนือเริ่มจากจุดตัดของเส้นตรงขนานกับถนนราษฎร์ประกิตห่างจากศูนย์กลางถนนราษฎร์ประกิตไปทางทิศเหนือ๒๕ เมตร กับเส้นตรงแนวเขตเทศบาลไปตามแนวเส้นขนานระยะ ๒๕ เมตรจากจุดศูนย์กลางถนนราษฎร์ประกิตและถนนสาธรนิรทุกข์จดถนนริมโขงด้านทิศตะวันตกทิศตะวันออกเริ่มจากจุดตัดของเส้นตรงขนานกับถนนสาธรนิรทุกข์ห่างจากศูนย์กลางถนนสาธรนิรทุกข์ไปทางทิศเหนือ๒๕ เมตรกับถนนริมโขงด้านทิศตะวันตกไปตามแนวถนนริมโขงด้านทิศตะวันตกจดเส้นตรงที่ขนานกับถนนวิถีเกษตรห่างจากศูนย์กลางถนนวิถีเกษตรไปทางทิศใต้๒๕ เมตรทิศใต้เริ่มจากจุดตัดถนนริมโขงด้านทิศตะวันตกกับเส้นตรงที่ขนานกับถนนวิถีเกษตรห่างจากศูนย์กลางถนนวิถีเกษตรไปทางทิศใต้๒๕ เมตร ไปตามแนวเส้นขนาน ระยะ ๒๕ เมตรจากศูนย์กลางถนนวิถีเกษตรและถนนชยางกูรจดแนวเขตเทศบาลทิศตะวันตกเริ่มจากจุดตัดของเส้นตรงที่ขนานกับถนนชยางกูรห่างจากศูนย์กลางถนนชยางกูรไปทางทิศใต้๒๕ เมตร กับแนวเขตเทศบาล ไปตามแนวเขตเทศบาลไปทางทิศเหนือจดเส้นตรงขนานกับถนนราษฎร์ประกิตห่างจากศูนย์กลางถนนราษฎร์ประกิตไปทางทิศเหนือ ๒๕ เมตรพื้นที่บริเวณที่๑ ตามแผนที่ท้ายเทศบัญญัตินี้การวัดความสูงของอาคารให้วัดจากระดับพื้นดินถึงส่วนที่สูงที่สุดของอาคารข้อ ๕ เพื่อเป็นการรักษาภูมิทัศน์ที่สวยงามริมฝั่งแม่น้ำโขงและเพื่อประโยชน์แห่งการรักษาคุณภาพสิ่งแวดล้อมการผังเมืองและความเป็นระเบียบเรียบร้อยสวยงามของเมืองจึงห้ามก่อสร้างอาคารสูงเกิน ๑๕ เมตรในบริเวณดังต่อไปนี้บริเวณที่๒ หมายถึง พื้นที่บริเวณดังต่อไปนี้พื้นที่บริเวณจากแนวฝั่งแม่น้ำโขงด้านทิศตะวันตกจดแนวถนนพนมพนารักษ์ด้านทิศตะวันออกตลอดแนวเขตเทศบาลตำบลธาตุพนมนอกจากที่กำหนดไว้ในบริเวณที่ ๑พื้นที่บริเวณที่๒ ตามแผนที่ท้ายเทศบัญญัตินี้การวัดความสูงของอาคารให้วัดจากระดับพื้นดินถึงส่วนที่สูงที่สุดของอาคารข้อ ๖ อาคารที่ก่อสร้างมาก่อนหรือหลังวันที่เทศบัญญัตินี้ใช้บังคับห้ามมิให้ดัดแปลงอาคารเว้นแต่การดัดแปลงอาคารนั้นไม่ขัดกับข้อ ๔ และข้อ ๕ข้อ ๗ ให้นายกเทศมนตรีตำบลธาตุพนมเป็นผู้รักษาการตามเทศบัญญัติและให้มีอำนาจออกระเบียบ ข้อบังคับ ประกาศ คำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑๕ มกราคม พ.ศ. ๒๕๕๐สุวรรณเกษทองนายกเทศมนตรีตำบลธาตุพนม[เอกสารแนบท้าย]๑.แผนที่ท้ายเทศบัญญัติเทศบาลตำบลธาตุพนม เรื่อง กำหนดบริเวณห้ามก่อสร้างดัดแปลงอาคารบางชนิดหรือบางประเภท(ดูข้อมูลจากภาพกฎหมาย)โสรศ/ผู้จัดทำ๖มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๖๔ ง/หน้า ๒๙/๒๘ พฤษภาคม ๒๕๕๐